පසුව එදින රාත්‍රියේ දෙදෙනා විසින් මිත්තණියගේ මළ සිරුර සහ ලේ තැවරුනු ඇඳුම් මෝටර් රථය තුල දමාගෙන හන්තාන, කිතුල්මුල්ල ප්‍රදේශයට ගෙන ගොස් සිරුර ප්‍රපාතයකට පෙරළා ඇති බවයි අනාවරණය වී ඇත්තේ.සිරුර නිවසින් පිටතට රැගෙන යන අවස්ථාවේ නිවස සසල තිබූ ආරක්‍ෂිත කැමරා වලට හසු නොවන සේ කටයුතු කිරීමට මොවුන් ක්‍රියාකර ඇති අතර වාහනයේ අංක තහඩුද ගලවා දමා අතර මඟදී යළි වාහනයේ අංක තහඩු සවිකරගෙන තිබෙනවා.සිරුර ප්‍රපාතයට දමා යළි නිවසට පැමිණෙන අවස්ථාවේදී මෝටර් රථයට දමාගත් ලේ තැවරුනු ඇඳුම් මහනුවර නගරයේ කානුවකට දමා ඇත බව පොලිස් පරීක්ෂණ වලදී අනාවරණය වී ඇති බව සඳහන්.පෙම්වතිය සහ පෙම්වතා එදින රාත්‍රියේ මෝටර් රථය තුල ගතකර ඇති  අතර පසුදින උදෑසන නිවසට පැමිණි සැකකාර මිණිබිරිය මිත්තණිය නිවසේ නොමැතිබවට අසල්වැසියන්ට දන්වා තිබෙනවා.අනතුරුව තෙල්දෙණිය ප්‍රදේශයේ පදිංචිව සිටින, ඝාතනයට ලක්වූ කාන්තාවගේ සහෝදරියක් විසින් මේ සම්බන්ධයෙන් පොලිසියට පැමිණිල්ලක් සිදුකර ඇති බවයි වාර්තා වන්නේ.පසුව පොලිසිය සිදුකළ පරීක්ෂණ වලදී මිණිබිරියගෙන් සහ පෙම්වතාගෙන කළ ප්‍රශ්න කිරීම හමුවේ සිදුකළ අපරාධය සම්බන්ධයෙන් සියලු තොරතුරු පවසා ඇති බව සඳහන්.එහිදී 17 හැවිරිදි මිණිබිරිය විසින් තමන් විසින් සිය මිතත්ණිය ඝාතනය කළ බවට පොලිසියට පවසා ඇති අතර වැඩිදුරටත් දෙදෙනාගෙන් කළ ප්‍රශ්න කිරීම් වලදී පෙම්වතා විසින් මෙම ඝාතනය කළ බවට හෙළිව තිබෙනවා.ඝාතනය සම්බන්ධයෙන් පසුගිය 29 වනදා අත්අඩංගුවට ගැනුණු සැකකාර මිණිබිරිය සහ ඇයගේ පෙම්වතා මහනුවර අධිකරණයට ඉදිරිපත් කිරිමෙන් අනතුරුව ලබන 10 වනදා දක්වා රක්ෂිත බන්ධනාගාර ගත කළ බවයි කටුගස්තොට පොලිසිය සඳහන් කළේ.